b"\n_START_ARTICLE_\nTatarstan\n_START_SECTION_\nEconomia\n_START_PARAGRAPH_\nEl s\xc3\xb2l \xc3\xa9s for\xc3\xa7a f\xc3\xa8rtil i divers, i cobreix una tercer part del territori. Tamb\xc3\xa9 hi destaca la ramaderia de vaques, ovelles i animals de pell fina._NEWLINE_El Tatarstan \xc3\xa9s un pa\xc3\xads for\xc3\xa7a industrialitzat, amb un gran nombre d'ind\xc3\xbastries qu\xc3\xadmiques (cautx\xc3\xba, fibres sint\xc3\xa8tiques, pl\xc3\xa0stics i adobs, aix\xc3\xad com la petroliera Tatneft), construccions mec\xc3\xa0niques (les d'avions Tupolev i Ili\xc3\xbaixin i la de camions Kazmaz, i tamb\xc3\xa9 compressors, cuines de gas, equipaments petroliers i aparells m\xc3\xa8dics) i aliment\xc3\xa0ries. Endem\xc3\xa9s, Kazan \xc3\xa9s un important port fluvial per on circula bona part del comer\xc3\xa7 de les regions ve\xc3\xafnes. Per\xc3\xb2 el 98% de les empreses s\xc3\xb3n dirigides des de Moscou i amb t\xc3\xa8cnics forasters."